ઉલ્લેખનીય છે ગુજરાત વિધાનસભાની ચૂંટણી માટે વડાપ્રધાન નરેન્દ્ર મોદી સોમવારે ગુજરાતના ભુજ, જસદણ જેવા વિસ્તારોની મુલાકાતે હતા. જ્યાં તેમણે તેમની જાહેર સભામાં કોંગ્રેસ ઉપાધ્યક્ષ રાહુલ ગાંધી અને કોંગ્રેસની સરકાર પર અનેક આકરા પ્રહારો કર્યા હતા. અને તેમ પણ કહ્યું હતું કે ગુજરાતના તે દિકરા જેની પર એક પણ કલંક નથી તેને ગુજરાતમાં બદનામ કરનાર, કોંગ્રેસને જનતા માફ નહીં કરે. વડાપ્રધાન નરેન્દ્ર મોદીના આ પ્રહારો બાદ કોંગ્રેસના ઉપાધ્યક્ષ રાહુલ ગાંધીએ ટ્વિટ કરીને આડકતરી રીતે વડાપ્રધાન નરેન્દ્ર મોદીને જવાબ આપ્યો હતો.